PAPP SÁRA

Tenisz

Nem tudom, hol kezdjem, sok a teniszező,

De akkor is, mindig Federer a nyerő.

Megjött már Nadal a haja, ha feláll,

A labda a levegőben  az nyomban megáll.

Ott van még Djokovics  ellenfele Choric,

Becsületes nevén bébi Djokovics.

Nem hisztis már Murray, s ha esik az eső,

Nem hiába fog majd elkopni  az ütő.

Wawrinka a maki, ki szereti a banánt,

Nem éhségből eszi,  csak  vitamin gyanánt.

Itt van már Nishikori az egyetlen japán,

Ki megveri Djokovicsot egyszer végre talán.

Jött már végre egy magyar teniszező,

Nők közül bizony Babos Timi nyerő.

Serena a következő Arnold Schwarzenegger,

Nem semmi, hogy milyen erős ember.

Roberta Vinci elég jól bírja,

Idei szereplését törikönyvbe írja.

Nem az a bajnok, ki mindenkit megver,

Hanem aki bizonyítja, hogy kitartó ember.

Bárhonnan feláll, még ha el is fárad

S lehet, majd fizet ezért igen nagy árat.

A kárpótlás akár egy tornagyőzelem,

És rájön majd, hogy mi a küzdelem.

PAPP SÁRA

Himnusz a Telefonomhoz

Ó, te drága kit naponta kell tölteni,

Ki fel tudja az embert hajnalban költeni.

Tele vagy játékkal, jó a memóriád,

De azért még neked sincs glóriád.

Jó hangod van, jól tudsz énekelni,

Benned aztán nem lehet kételkedni.

Tele vagy videóval, fotóval, képekkel

Gyönyörűekkel és kevésbé szépekkel.

Mindig segítesz, amikor csak szólok,

Látom rajtad hol születnek gólok.

Tudok rajtad könyveket rendelni,

Ennél jobban már nem lehet szeretni.

PAPP SÁRA

Sírfelirat Andy Murrayhez

Itt nyugszik Andy Murrayke,

Ki belefulladt a Murraybe.

Wimbledonban tenisz meccsen,

A bokája ki-ki reccsen.

Megverte őt Federer,

Egójának kéne hely.

Ütőjét a földhöz verte,

A meccset meg elvesztette.

PAPP SÁRA

A Balatonnál

Balaton parton a nádi világban,

Hattyúk úszkálnak a buzogányos nádban.

Sok gyermek játszik, úszkál körülötte,

S nem érdekli, hogy mi úszik előtte.

Hosszú fűzfák állnak a tó partján,

S hosszú hajukat lengetik nyalkán.

Sokan pihennek, játszanak alattuk,

Jól érzik magukat ezt mi nem vitatjuk.

A halak sem pihennek, rajzanak a vízben,

Lovat itatnak hosszú kötőféken.

Kik csónakáznak Badacsony partján,

Látják a halakat meglepően tarkán.

A sok család együtt örül,

Komp indul a kikötőből.

Mi mindent csinálnak, nyaralnak itt nyáron,

A nap végére elfáradnak, s jön a hosszú álom.

Balaton parton a nádi világban,

Hattyúk úszkálnak a buzogányos nádban.

Vége a vakációnak szomorú, de így van,

S örülnek, majd hazamennek minden nyáron vígan.

https://ssl.gstatic.com/ui/v1/icons/mail/images/cleardot.gif